LOVE ISRAEL
Tervetuloa Veahavta et Israel -ohjelman pariin.
Se tarkoittaa: Rakastat Israelia.
Baruch Korman selittää nyt Raamattua puolen tunnin ajan.
Tri. Baruch on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta kerran viikossa hän opettaa englanniksi.
Saat lisätietoa Israelin-työstämme nettisivuiltamme LoveIsrael.org
Nyt on Baruchin vuoro.
Jokaisen ihmisen tulisi tietää, -
kuka Messias on ja mitä hän on tehnyt.
Kun tiedämme nämä asiat, elämämme muuttuu.
Jos reagoimme näihin asioihin oikein, Jumala mielistyy meihin.
Jos et ymmärrä, kuka Messias on ja mitä hän on tehnyt, -
etkä reagoi näihin asioihin oikein, -
elämäsi saavutuksilla ei ole mitään merkitystä.
Vaikka sinusta tulisi kuningas tai mahtava liikemies -
tai vaikka toteuttaisit kaikki maalliset unelmasi, -
saavutuksesi eivät merkitse mitään, kun Jumala perustaa valtakuntansa.
Aloitamme tänään uuden opetussarjan Heprealaiskirjeestä.
Haluan sanoa Heprealaiskirjeestä kaksi asiaa.
Kukaan ei tiedä varmasti, kuka sen kirjoitti.
Ehkä Raamattusi lisätiedoissa sanotaan, että sen kirjoitti Paavali.
Mutta sitä emme tiedä.
Paavali kirjoitti kirjeisiinsä yleensä nimensä ja seurasi tiettyä kaavaa.
Paavali käytti kirjeissään myös samanlaista tyyliä ja sanastoa.
Heprealaiskirje on kuitenkin kirjoitettu eri tavalla.
Mutta tärkeintä ei ole, kuka kirjeen on kirjoittanut, vaan se, mitä siinä lukee.
Heprealaiskirjeessä toteutuu mainitsemamme kaksi seikkaa.
Siinä kerrotaan, kuka Messias on ja mitä hän on tehnyt.
Kirjeessä annetaan meille hyvin tärkeä työkalu Messiaan ymmärtämiseksi, -
Jumalan Sana.
Kun Heprealaiskirjeessä kerrotaan Messiaasta, -
siellä toistetaan moneen kertaan, että se, mitä siellä sanotaan, -
perustuu profeettoihin, Psalmeihin ja Tooraan.
Näin voimme varmistua siitä, ettei uskomme kohde ole kuviteltu olento -
vaan Jumalan Sanan täyttymys.
Heprealaiskirje auttaa meitä ymmärtämään totuutta Messiaasta, -
jotta voimme reagoida siihen Jumalalle mieluisalla tavalla -
ja koituu meille iankaikkiseksi siunaukseksi.
Otetaan nyt esille Raamatusta Heprealaiskirjeen ensimmäinen luku.
Aiomme jatkossa käydä tämän kirjeen läpi -
kuten tavallista luku, jae ja sana kerrallaan.
Näin voimme ymmärtää, mitä Jumala haluaa meille ilmoittaa -
ja soveltaa sitä elämäämme.
Aloitetaan Heprealaiskirjeen luvusta 1 ja jakeesta 1.
Kirje alkaa erityisellä tavalla.
Sieltä löytyy tärkeä sana "monesti".
Siinä tarkoitetaan eri ajanjaksoja.
Sieltä löytyvät myös sanat "monella tapaa" ja "aiemmin" tai "muinoin".
Eli Jumala on puhunut meille menneisyydessä -
eri aikoina ja eri tavoilla isille.
"Isät" eivät tarkoita tässä Aabrahamia, Iisakia ja Jaakobia.
Siinä puhutaan eri sukupolvista ja Jumalan kansan johtajista yleensä.
Jumala ilmoitti heille itseään johdonmukaisesti.
Huomaa, miten ilmoitus annettiin.
"Sittenkuin Jumala muinoin monesti ja monella tapaa oli puhunut isille -
profeettain kautta." Loppu on tärkeä, -
koska profeetat ilmoittavat parhaiten, kuka Messias on.
Meidän pitää lukea profeettoja, jos aiomme reagoida Jumalan totuuteen -
Jumalaa miellyttävällä ja hänelle kunniaa tuovalla tavalla.
Huomaa, mitä tässä sanotaan: -
"Sittenkuin Jumala muinoin monesti ja monella tapaa oli puhunut isille...
...on hän näinä viimeisinä päivinä puhunut meille Pojan kautta..."
Näemme tästä sanankohdasta, -
että profetia ja Jumalan Poika, Messias Jeshua, liittyvät toisiinsa.
Siksi Ilmestyskirjassa sanotaan, että Jeesuksen todistus on profetian henki.
Mitä paremmin ymmärrämme profetioita, -
sitä paremmin ymmärrämme Messiasta.
Eli kohta tarkoittaa: "Jumala puhui ennen monesti ja monella tapaa -
kansalleen.
Aiemmin hän puhui esi-isille profeettojen kautta.
Mutta nyt viimeisinä päivinä hän on puhunut Pojan kautta."
Pojasta sanotaan: -
"... jonka hän on pannut kaiken perilliseksi..."
Eli Poika perii kaiken.
Perintö tuo tullessaan myös vastuun ja auktoriteetin.
Eli Messias Jeshuasta, Jumalan ainoasta Pojasta -
tulee kaiken hallitsija.
Hänellä on valtakunnassa kaikki valta.
Kun sanotaan, että hän perii kaiken, tarkoitetaan valtakuntaa.
Haluamme oppia tästä kirjasta, kuka Messias on -
ja lisäksi sen, mitä hän on tehnyt.
"... jonka hän on pannut kaiken perilliseksi, -
jonka kautta hän myös on maailman luonut..."
Sana "maailma" on tässä monikossa. Se tarkoittaa kaikkia galakseja, -
aivan kaikkea. Kaikki luotiin Pojan eli Jeshuan kautta.
Toisin sanoen Poika on Luoja.
Kolossalaiskirjeen luvussa 1 näkyy sama totuus.
Luoja ei ole niinkään Isä Jumala vaan Poika.
Hän on kaiken Luoja. Asia mainitaan tässä kirjeessä moneen otteeseen: -
Messias Jeshua on Luoja.
Luomisen lisäksi hän asetti kaiken järjestykseen.
Alkukielestä luettuna: -
"...jonka hän on pannut kaiken perilliseksi, -
jonka kautta maailmat luotiin..."
Jeshua ei ole pelkästään se, joka loi, -
vaan haluamme keskittyä enemmän siihen, kuka hän on.
Kohta jatkuu: "Hän on säteily."
Alkuteksti on kreikaksi, mutta sana "säteily" on hepreaksi "zohar".
Säteilyllä tai kirkkaudella on myös yhteys ilmestykseen.
Kohdassa sanotaan, että Jeshua on Jumalan "olemuksen kuva".
Hän ilmaisee täydellisesti Jumalan olemusta tai ydintä.
Se on perustotuus.
Kreikan ilmaisu tulee sanasta "seistä jonkun päällä" tai "perustua" -
ja sanasta "päällä".
Eli Jeshua on perustus, Jumalan omaa olemusta.
Mitä hän tekee?
Kreikan mukaan: "Hän tuo esiin kaiken voimansa sanalla."
Tämä tukee sitä, mitä 1. Mooseksen kirjassa sanotaan.
Jos olisit saanut rabbin koulutuksen, -
ymmärtäisit 1. Mooseksen kirjan 1. luvun.
Jumala loi taivaat ja maan, mutta niiden muoto ei miellyttänyt häntä.
Maa oli "autio, tyhjä", "vailla muotoa" tai "vailla järjestystä".
Miten asiat saatiin järjestykseen?
Mooseksen kirjassa kerrotaan, että Jumala puhui.
Kun Jumala puhui, syntyi jotain täydellistä hänen tahtonsa mukaan.
Siitä opimme, että Jumalan Sanan kautta, -
sekä puhutun että kirjoitetun sanan, Raamatun, kautta -
Jumalan tahto voi tapahtua ja tulla todelliseksi.
Tämä maailma tarvitsi Messiaan sanoja, -
jotta asiat saisivat oikean muotonsa.
Samoin mekin olemme riippuvaisia Jumalan Sanasta, -
jos haluamme muuttua Jumalan tahdon mukaisiksi.
Silloin heijastamme hänen kirkkauttaan ja tahtoaan.
Alkukielen mukaan: -
"...ollen hänen olemuksensa kuva..." Kyseessä on Jumalan olemus.
"Hän tuo kaiken esiin sanansa voimalla."
Messias puhui kaiken Jumalan järjestyksen mukaiseksi.
Opimme seuraavassa lisää Messiaan työstä.
Alkukielen mukaan: "Hän on itsensä kautta puhdistanut -
meidät meidän synneistämme."
Näemme tästä, -
että luominen ja meidän hengellinen tilamme liittyvät yhteen.
Messias Jeshua loi kaiken, -
mutta lisäksi saattoi kaiken Jumalan mielen mukaiseen järjestykseen.
Kun synnyimme tähän maailmaan, olimme synnin tahraamia.
Se johtuu synnistä, johon Eedenin puutarhassa langettiin.
Tiedämme, että ihmiskunta lankesi pois Jumalan yhteydestä.
Olimme synnin murtamia.
Mahdollisuus pysyä ikuisesti Jumalan yhteydessä hävisi.
Mutta Messias lähetettiin tähän maailmaan.
Samoin kuin hän aikaansai Jumalan järjestyksen, -
hän toteutti Jumalan tahdon luomakunnassa, joka oli autio ja tyhjä.
Messias voi tuoda Jumalan järjestyksen sinunkin elämääsi, -
joka saattaa tuntua tyhjältä ja epäjärjestyksessä olevalta.
Et ymmärrä, miksi olet täällä. Et löydä rauhaa, iloa tai tyytyväisyyttä.
Jumala lähetti Poikansa maailmaan parantamaan.
Parantuminen alkaa, kun saamme syntimme anteeksi.
Samalla tavoin kuin Jumala toi maailmaan järjestyksen, -
hän voi tuoda järjestyksen sinunkin elämääsi ja parantaa sen.
Alkukielen mukaan: "Puhdistettuaan meidät synnistä -
hän istui Majesteetin oikealle puolelle korkeuksissa."
Kirjeen kirjoittaja tahtoo kertoa meille Messiaasta yhä enemmän, -
jotta käsittäisimme, kuka hän on, mitä hän on tehnyt -
ja miten sen pitäisi vaikuttaa elämäämme.
Alkukielen mukaan: "...tullen enkeleitä niin paljoa korkeammaksi...
...koska hän oli erilainen."
Tässä kohtaa useimmat engl. käännökset puhuvat ylivertaisuudesta.
Se sopii, koska tämä erilainen olento peri nimen.
Käännöksissä puhutaan "jalosta, ylhäisestä ja ylivertaisesta" nimestä.
Mutta kun katsomme kreikan alkutekstiä kirjaimellisesti, -
siellä painotetaan erilaisuutta. Toki hän on erilainen koska on ylivertainen.
Hän on erilainen kuin enkelit ja ihmiset. Hän on ainutlaatuinen.
Siksi hän on Jumalan ainoa Poika.
Kreikan sana tarkoittaa tässä erilaisuutta.
Hän on ainutlaatuinen, kaikesta muusta erotettu.
Tässä opetetaan, -
että hän on kaiken yläpuolella ja kaikkea ylivertaisempi.
"Hän on erilainen kuin enkelit. Hän peri nimen."
Nimen perimisestä mieleeni tulee Fil. 2.
Siellä Paavali sanoo: -
että Messiaalle annettiin nimi, joka oli kaikkia muita nimiä korkeampi.
Siinä nimessä, ja puhe on Messiaan herruudesta, -
kaikki polvet notkistuvat ja kaikki kielet tunnustavat Jumalan kunniaksi.
Tuo nimi on Herra.
Tässä korostetaan samaa Raamatun totuutta, -
että Messias on enkeleitä suurempi ja erilainen kuin ne -
ja että hän peri nimen.
Jae 5 kreikasta: "Kenestä enkelistä hän koskaan sanoi..."
Enkelit ovat meitä korkeampia hengellisiä, ainutlaatuisia olentoja.
Ne ovat maallisen lisäksi kosketuksissa taivaallisiin.
Niiden paikka on taivaassa. Maan päälle he tulevat palvelemaan.
Mutta he ovat yhteydessä taivaallisiin samoin kuin me maallisiin.
Kirjeessä opetetaan, että Messias on paljon enkeleitä korkeampi -
vetoamalla Kirjoituksiin.
UT:ssa viitataan usein Kirjoituksiin eli heprealaiseen Raamattuun, -
Tanakhiin eli Vanhaan testamenttiin.
Tässä aletaan opettaa, mitä Kirjoituksissa sanotaan Messiaasta.
Tässä sanotaan, että Messias on erilainen ja ainutlaatuinen.
Hän on erilainen kuin enkelit, koska enkeleistä Jumala ei sanonut: -
"Minun Poikani olet sinä." (Jae 5)
Käännän tekstiä alkutekstin järjestyksen mukaan.
Sanajärjestyksellä voidaan kreikankielessä korostaa asioita.
Tässä sanotaan ihan ensimmäiseksi: -
"Sinä olet minun Poikani."
Messias ei ole enkeli vaan ikuinen.
Ei ole ollut ajankohtaa, jolloin hän ei olisi ollut olemassa.
Miksi tässä yhdistetään Messias enkeleihin, jos hän ei ole enkeli?
Sekä kreikan enkeliä tarkoittava sana "angelos" -
että heprean enkeliä tarkoittava sana "malach" tarkoittavat sanansaattajaa.
Messias ei ole enkeli, -
koska hän on ikuinen, ainutlaatuinen Jumalan Poika ja aina ollut olemassa.
Hän on kuitenkin sanansaattaja.
Mehän aloitimme luvun 1 jakeesta 1, jossa sanotaan, -
että Jumalan ilmoitus tuli aikaisemmin profeettojen kautta.
Nyt se on annettu Pojan kautta.
Messias lähetettiin tähän maailmaan. Hänkin on sanansaattaja.
Hän ei ole kuitenkaan enkeli, koska enkelit luotiin.
Enkelit eivät ole aina olleet olemassa.
Oli olemassa aika, jolloin heitä ei ollut olemassa.
Mutta koskaan ei ole ollut aikaa, jolloin Messias Jeshuaa ei olisi ollut.
Hän on Jumalan ikuinen Poika.
"Hän ei sanonut koskaan enkeleille: 'Sinä olet minun Poikani.'"
Sitten tulevat sanat "tänä päivänä". Ne mainitaan useaan otteeseen -
Heprealaiskirjeen ensimmäisissä luvuissa.
Sanoilla "tänä päivänä" tarkoitetaan tilaisuutta.
Siihen liittyy ilmestys. Jumala puhuu meille tilaisuudesta.
Tilaisuus on saatavilla muttei aina.
Siksi kirjeessä korostetaan käsitettä "tänä päivänä".
Se liittyy Messiaaseen. Jae 5 alkukielestä: -
"Minun Poikani olet sinä. Olen tänään sinut synnyttänyt."
Kyseessä on heprean sana synnyttää.
Myös kreikaksi sana on synnyttää. Siitä tulee engl. sana "generations".
Sanoin, että Messias on ollut aina olemassa.
Kuitenkin tässä sanotaan, että hän syntyi tiettynä päivänä.
Ihmiset luulevat sen tarkoittavan, että Messiaalla oli alku. Ei niin.
Messias on ikuinen.
Mitä sillä siis tarkoitetaan, että "tänä päivänä minä sinut synnytin"?
Kerron hyvän esimerkin.
Kun lapsi syntyy äitinsä kohdusta maailmaan, -
se ei tarkoita, ettei hän olisi ollut olemassa jo aiemmin.
Lapsi oli ollut olemassa kohdussa jo 9 kuukauden ajan.
Hän oli periaatteessa samanlainen juuri ennen syntymää ja sen jälkeen.
Hänellä oli ennen syntymäänsäkin pää, kaksi kättä, kaksi jalkaa jne.
Syntymänsä jälkeen hänellä oli samat ruumiinosat.
Syntymä ei siis välttämättä merkitse samaa kuin alku.
Syntyminen merkitsee Raamatussa ilmestymistä.
Jotain tulee ilmi. Aivan kuin kohdussa olevaa lasta ei voi nähdä.
Hänen piirteitään ei nähdä ennen syntymää.
Kun Sana kertoo Messiaasta Jumalan synnyttämänä Poikana, -
siinä ei puhuta Messiaan alkuperästä vaan saatavilla olosta.
Kun Messias saapui tähän maailmaan, hän tuli ilmi.
Sana "Poika" on tärkeä.
Heprealaiskirjeessä puhutaan toistuvasti Pojasta.
Poikana olo tarkoittaa Isän kunnioittamista.
Poikana olo tarkoittaa Isän palvelemista.
Se tarkoittaa alamaisuutta Isän tahdolle ja sen toteuttamista.
Poika on perillinen, joka ottaa vastaan sen, mitä Isällä on.
Heprealaiskirjeessä käsitellään kaikkia näitä asioita.
Kirjehän on osoitettu heprealaisille.
Se on hepreaksi "Ha igeret el ha ivriim."
Messias on aina ollut taivaassa -
mutta syntyi tähän maailman. Hän siirtyi yhdestä ulottuvuudesta toiseen.
Sana "heprealaiset" tarkoittaakin toiselle puolelle siirtyneitä.
Palaamme aiheeseen vielä.
Kreikasta: "Minun Poikani olet sinä. Tänään olen sinut synnyttänyt."
Kirjoittaja lainaa Kirjoituksia yhä uudelleen.
Tässä kerrotaan, miksi Poika lähetettiin maailmaan.
Seuraava kohta auttaa meitä ymmärtämään Messiaan työtä.
Sanonta on tuttu ja esiintyy Kirjoituksissa usein. Hepr. 1:5: -
"Minä olen oleva hänelle Isä, ja hän on oleva minulle Poika."
Siinä on määritelty lunastus vähän eri sanoin kuin tavallisesti.
Kirjoituksissa sanotaan Jumalan liiton kansasta usein: -
"Te olette minulle kansa, ja minä olen teille Jumala."
Siinä puhutaan läheisestä suhteesta Jumalan ja ihmisen välillä.
Se on lunastuksen määritelmä.
Tässä puhutaan Messiaasta, Jumalan ikuisesta Pojasta: -
"Hän on oleva minulle Poika, ja minä olen oleva hänelle Isä."
Siinä puhutaan lunastuksesta.
Messias lähettiin tähän maailmaan ja ilmoitettiin sille.
"Tänä päivänä sinut synnytin. Sinä ilmestyit."
Messiaan syntymisen ja ilmestymisen tarkoituksena oli lunastustyö.
Luimme jo, että hän "on, toimitettuaan puhdistuksen synneistä" -
istunut Isän oikealle puolella. Siellä hän on edelleen.
Nyt tarkastelemme Messiaan alkuperästä käsin -
hänen työnsä alkua maan päällä.
Messiaalla ei tietyssä mielessä ole alkua. Hän on ikuinen.
Mitä tulee hänen työnsä alkuun, -
hän syntyi saadakseen aikaan iankaikkisen lunastuksen.
Hepr. 1:6 alkukielestä: "Missä on sanottu, -
että hän on maailman esikoinen?"
Siinä puhutaan Messiaasta, ei enkelistä. Hän ei ole luotu enkeli.
Mutta ketään toista sanansaattajaa ei Jumala koskaan kutsu -
esikoisekseen tai ainoaksi Pojakseen.
Hän tuli maailmaan. "Ja palvokoot häntä kaikki Jumalan enkelit."
Enkeleitä ei palvota eikä kumarreta. Vain Jumalaa kumarretaan.
Siinä lainataan Psalmi 97:7:ää.
Katsotaan, mitä siellä sanotaan: -
"Kaikki kuvain kumartajat joutuvat häpeään, -
kaikki, jotka epäjumalista kerskaavat."
Vastakohtana sille: "Kumartakaa häntä, kaikki jumalat."
Sana "jumalat" on tuossa hepreaksi "elohim".
Jumala on hepreaksi "Elohim".
Heprealaiskirje lainaa VT:n kreikan- kielistä käännöstä Septuagintaa.
Kohtaa on selvennetty, koska käännös tehtiin laajalle lukijakunnalle.
Septuaginta: "Kumartakaa häntä, kaikki Jumalan enkelit."
Jumalan ainoa Poika, maailmaan saapunut Lunastaja, -
on se, jota meidän on palvottava ja kumarrettava.
Me palvomme Isää, Poikaa ja Pyhää Henkeä.
Sillä tavoin pääsemme Jumalan läsnäoloon. Päätämme tähän.
Toivottavasti sait puheesta siunauksen. Kerro muillekin.
Tule kuuntelemaan ohjelmaa joka viikko samaan aikaan.
Saat selville meistä lisää sivultamme LoveIsrael.org.
Sieltä löytyy lisää Baruchin opetuksia -
videoina, joita voit katsella tai ladata koneellesi.
Nähdään ensi viikolla. Messias Jeesus sinua siunatkoon.
Suomennos: Annamari Kortelainen